text: МВР: От 1 ноември стартира акция "Зима" – ProNews Dobrich
  By Pro News Dobrich 30.10.2020 793 No comment
  От началото на месец ноември стартира специализирана операция на контролните пътни служби в страната. Акция "Зима" ще се проведе на три етапа, информираха от пресцентъра на Вътрешно министерство.
  За поредна година служба "Пътна полиция" започва масови контролни проверки, под общото наименование "Зима". Операцията е насочена към проверка на готовността на водачите и автомобилите за движение в зимни условия. По време на първия етап (от 1 до 13 ноември) служителите ще предупреждават неподготвените водачи без да налагат санкции. Както в началото на всеки един зимен сезон, КАТ ще проверява състоянието на гумите, светлините, чистачките, включително стъклопочистващата система.
  Три кампании, реализирани и в предходни годни, ще бъдат проведени по време и на тазгодишната акция "Зима":
  От 1 до 10 ноември ще се провежда кампанията "Безопасно пътно превозно средство през зимата" с основна насоченост към коли, велосипеди и превозни средства с животинска тяга.
  Втората кампания "Пешеходци, пътници и водачи за толерантност на пътя" ще в периода 11 – 20 ноември и е насочена към пешеходците и поведението на водачите спрямо тях.
  Третата кампания е под надслов "Безопасно шофиране през зимата" и ще се проведе в периода 21 – 30 ноември. Този етап е насочен към шофьорите на коли, техническата изправност на автомобилите и поведението спрямо пешеходците.
  Акция "Зима" се провежда в партньорство на Съюза на българските автомобилисти (СБА), Изпълнителна агенция "Автомобилна администрация", Агенция "Пътна инфраструктура" и БЧК. Кампанията има за цел също така да изгради по-висока култура на шофиране у българските граждани. Концентрацията на шофьорите е много важен фактор. Поради това ще бъдат засилени контролните проверки от екипи на Пътна полиция в хасковска област. Пътните полицаи ще дават насоки и съвети на водачите и пешеходците за по-безопасно и сигурно шофиране през зимата.
  Как да не ни изненада поредната зима (препоръчителни правила):
  ВАЖНО! В периода 15 ноември – 1 март, автомобилните гуми трябва да са зимен стандарт – с дълбочина на протектора не по-малка или равна на 4 мм. Гумите с шипове са забранени
  На път потегляй само с изправни спирачки
  Провери оборудването на 3- и 4-колесното МПС – имаш ли обезопасителен триъгълник, заредена според изискванията аптечка, преминал периодична проверка пожарогасител и светлоотразителна жилетка
  Не забравяйте, че при попадане в пътнотранспортно произшествие или в друга рискова ситуация, препоръчително е най-напред да сигнализирате на телефон 112.